|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

09.06.2025 г.

**Вземете нов смартфон с 0% лихва на лизинг от А1 през юни**

* *Възползвайте се от възможността да закупите актуален 5G смартфон с 0% лихва на лизинг за 24 месеца с план от А1.*
* *В селекцията попадат модели на популярни марки като Apple, Motorola и Xiaomi.*
* *Офертата е валидна до 30 юни.*

През юни A1 дава възможност на своите клиенти да закупят нов актуален [смартфон с 0% лихва на лизинг](https://www.a1.bg/leased-0) за 24 месеца с план Unlimited. Сред устройствата, включени в кампанията, попадат водещи модели, които комбинират стил, иновации и висока производителност като iPhone 16 Pro, Motorola razr 60 Ultra, Xiaomi 15 Ultra и много други. Така потребителите могат да се сдобият с най-новото от света на мобилните технологии при изгодни условия с гъвкавите планове на телекома.

**iPhone 16 Pro** е перфектният избор за тези, които търсят водеща производителност, интелигентни функции и стилен дизайн. Моделът е специално проектиран за платформата Apple Intelligence, която улеснява писането, работата и ежедневната комуникация. Устройството разполага с 6.3-инчов Super Retina XDR OLED дисплей за плавно визуално изживяване и нов чип A18 Pro, благодарение на който изпълнява бързо и безпроблемно всяка задача – от мобилен гейминг до обработка на снимки и видеа. iPhone 16 Pro идва и с нова 48MP Ultra Wide камера, която ви позволява да улавяте перфектни кадри със супер висока резолюция – от макро фотография до пейзажи. А Camera Control бутонът ви предоставя бърз и лесен достъп до инструментите ѝ. Освен това смартфонът предлага удължен живот на батерията с възможност за до 27 часа видео възпроизвеждане.

До 30 юни iPhone 16 Pro 128 GB може да бъде ваш за 56,22 лв. на лизинг за 24 месеца и без оскъпяване с план Unlimited Ultra от А1.

**Motorola razr 60 Ultra** е създаден за всички онези, които ценят стила, иновацията и високата производителност в един модерен сгъваем формат. Устройството разполага със 7-инчов Super HD Flexible AMOLED вътрешен екран и издръжлив 4-инчов външен дисплей, защитен с Gorilla Glass Ceramic. Той предлага бърз достъп до персонализирани панели, moto ai и лесен преход между приложенията, като поддържа честота на опресняване до 165 Hz. Благодарение на процесора Snapdragon 8 Elite, Motorola razr 60 ultra е най-мощният сгъваем смартфон досега, като осигурява бърза работа, безупречно гейминг изживяване и редица интелигенти функции. Усъвършенстваната система от камери (50 MP + 50 MP) предлага забележителна детайлност – от ултраширокоъгълни кадри до макро снимки, а видео записът с Dolby Vision превръща всеки момент в кино сцена. Освен това устройството разполага с Pantone Validated дисплей и камера за автентични цветове и реалистични нюанси. Батерията с капацитет 4700mAh се зарежда изключително бързо, а благодарение на технологията 68W TurboPower™ - само 8 минути на зарядното са ви достатъчни за цял ден употреба.

В периода на кампанията Motorola razr 60 Ultra се предлага в комплект със слушалки ttec Mode срещу 80,40 лв. на лизинг с 0% лихва за 24 месеца с план Unlimited Ultra.

**Xiaomi 15 Ultra** е подходящ избор за любителите на мобилна фотография и създателите на съдържание. Вдъхновен от класическите фотоапарати и ретро кинематографичната естетика, дизайнът на този смартфон е истинско произведение на изкуството. Моделът разполага с 6.73-инчов WQHD+ AMOLED дисплей с яркост до 3200 нита и впечатляваща дълбочина от 68 милиарда цвята, което осигурява богато визуално изживяване. Снабден е с процесор Snapdragon 8 Elite за безпроблемна работа дори при по-голямо натоварване. Системата от камери на Xiaomi 15 Ultra включва четири сензора, разработени съвместно с Leica, сред които 50 MP основен, 200 MP перископен телефото, 50 MP плаващ телефото и 50 MP ултраширокоъгълен обектив – за високо качество на изображенията и неотразими кадри при всякакви условия. A благодарение на 5410 mAh батерията, която поддържа 90W кабелно и 80W безжично зареждане, ще сте спокойни през целия ден.

Xiaomi 15 Ultra се предлага в комплект с преносима колонка Xiaomi Bluetooth Speaker за 88,74 лв. на лизинг за 24 месеца и без оскъпяване с план Unlimited Ultra.

Пълната селекция [смартфони с 0% лихва на лизинг](https://www.a1.bg/leased-0), сред които ще откриете и модели на Samsung, HONOR, TCL и още, можете да разгледате онлайн на a1.bg.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*